Čandraján-2

Čandraján-2 (sanskrit: चन्द्रयान-२; sanskrit: [tʃəndrəjaːn dʋi]; ) je druhá mesačná prieskumná misia Indie po Čandraján-1. Vyvinutá indickou organizáciou pre výskum vesmíru (ISRO). Misiu vyniesol nosič Geosynchronous Satellite Launch Vehicle Mark III (GSLV Mk III). Obsahuje lunárny orbiter, lander a rover, všetko vyvinuté Indiou.

Čandraján-2 mal naplánovaný štart na apríl 2019. Štart naplánovaný na 14. júla 2019 v 21:21 UTC (v Indii bude už 15.) bol prerušený v čase -56 minút pred  štartom  kvôli technickej poruche, úspešne odštartoval 22. júla 2019 o 09:13 UTC (14:43 IST). Pozemná sonda s vozítkom sa pokúsila o mäkké pristátie 6. septembra  medzi dvoma krátermi Manzinus C a Simpelius N na južnej mesačnej šírke asi 70°. Vo výške 2,1 km nad povrchom sa spojenie s pristávacím modulom stratilo.

Miesto dopadu pristávacieho modulu Vikram lokalizoval tím LROC na súradniciach  -70,8810°, 22,7840°.  Miesto dopadu je 660 metrov od plánovaného miesta pristátia.

Bola by druhou misiou s pristátím rovera v blízkosti lunárneho južného pólu.

Podľa ISRO táto misia použije a otestuje rôzne nové technológie a uskutoční nové experimenty. Kolesový rover sa mal pohybovať na povrchu Mesiaca a vykonávať chemické analýzy. Údaje mal odosielať na Zem cez modul Čandraján-2 na orbite.

Misia bude pokračovať, orbiter má plánovanú prevádzku 1 rok.

Dizajn 
Misiu vyniesla raketa Geosynchronous Satellite Launch Vehicle Mark III (GSLV Mk III), hmotnosť nákladu približne 3 877 kg, štartovala z vesmírneho strediska Satiša Dhawana na ostrove Sriharikota.

Orbiter 
Orbiter obieha Mesiac vo výške 100 km. Orbiter má osem vedeckých nástrojov; dve z nich sú vylepšenými verziami zo sondy Čandraján-1. Približná počiatočná hmotnosť bola 2 379 kg. Kamera Orbiter High Resolution Camera (OHRC) bude vykonávať pozorovania miesta pristátia s vysokým rozlíšením pred oddelením pristávacieho modulu od orbitera. Orbiter vyrobila spoločnosť Hindustan Aeronautics Limited a 22. júna 2015 bola dodaná do satelitného strediska ISRO.

Rozmery: 3,2 × 5,8 × 2,2 m
Hrubá hmotnosť pri zdvihu: 2 379 kg
Hmotnosť hnacieho plynu: 1 697 kg
Suchá hmotnosť: 682 kg
Výkon výroby energie: 1 000 W
Trvanie misie: 1 rok na lunárnej obežnej dráhe, ktorá sa môže predĺžiť na 2 roky.

Pristávací modul 
Pristávací modul (angl. lander) misie sa nazýva Vikram a je pomenovaný po Vikram Sarabhai (1919 – 1971), ktorý je všeobecne považovaný za otca indického vesmírneho programu. Približná hmotnosť landera a rovera je 1 471 kg. Pohonný systém landera sa skladá z ôsmich 50 N motorov pre riadenie polohy a piatich hlavných 800 N motorov odvodených z ISP 440 N Liquid Apogee Motor. Vikram môže bezpečne pristáť na svahu do 12°.

 Rozmery: 2,54 × 2 × 1,2 m
 Hrubá hmotnosť pri štarte: 1 471 kg
 Hmotnosť paliva: 845 kg
 Suchá hmotnosť: 626 kg
 Solárny panel: 650 W
 Trvanie misie: ≤14 dní (jeden lunárny deň)

Vozítko 
Hmotnosť vozítka (angl. rover) Pragyan je asi 27 kg, napájanie zo solárneho panelu. Rover sa bude pohybovať na Mesačnom povrchu na šiestich kolesách. Vykoná chemickú analýzu na mieste a pošle dáta na orbitu, z ktorej sa prenesú na pozemnú stanicu.

Pre navigáciu používa rover stereoskopický 3D pohľad vytváraný dvoma 1 megapixelovými monochromatickými kamerami NAVCAM. Poskytnú tímu pozemnej kontroly 3D pohľad na okolitý terén pred roverom a vytvorením digitálneho modelu výšky terénu pomôžu pri plánovaní trasy.

Očakávaná životnosť Pragyan je jeden lunárny deň, teda našich 14 dní, pretože sa neočakáva, že jeho elektronika prežije chladnú lunárnu noc. Jeho energetický systém má však implementovaný cyklus spánku / prebudenia poháňaný solárnou energiou. Ak elektronika prežije, mohla by byť prevádzka dlhšia ako sa plánovala. Dve zadné kolesá vozítka majú logo ISRO s vyrazeným štátnym znakom Indie, ktoré sa otlačí do mesačnom povrchu spolu so vzorkovanými stopami, ktoré sa používajú na meranie presne prejdenej vzdialenosti, tiež nazývané ako vizuálna odometria.

 Rozmery: 0,9 × 0,75 × 0,85 m
 Výkon: 50 W
 Rýchlosť jazdy: 1 cm/s
 Trvanie misie: ≤ 14 dní (jeden lunárny deň)

Vedecké prístroje 
ISRO vybral osem vedeckých nástrojov pre orbiter, štyri pre lander, a dve pre rover. Hoci bolo pôvodne oznámené, že NASA a ESA by sa na misii zúčastnili poskytnutím niektorých vedeckých nástrojov pre orbiter ISRO neskôr objasnil, že z dôvodu obmedzenia hmotnosti nebude mať na túto misiu zahraničné užitočné zaťaženie.

Letový profil misie

Galéria

Referencie

Externé odkazy 
 Čandraján-2
 Čandraján-2-gallery
 Laserový odrážač od NASA

Kozmonautika v 2019
Mesačné vozidlá
Kozmonautika v Indii